James Frederick Wood

**James Frederick Bryan Wood** (1813–1883) var en amerikansk katolsk biskop og deretter den første metropolitanerkebiskopen av Philadelphia i årene 1860-1883.
## Liv og virke
### Bakgrunn
Han ble født inn i en unitariansk familie. Foreldrene hans kom fra England. Han ble utdannet innen bankvirksomhet, først i England, og deretter ved en privatskole i Philadelphia. Fra 1827 bodde familien i Cincinnati. Der jobbet den unge Wood som bankfunksjonær. Under påvirkning av sin venn biskop John Baptist Purcell ble han døpt i den katolske kirke den 7. april 1836. Han bestemte seg for å forlate siin jobb i banken og begynne forberedelsene til prestetjenesten. I årene 1839-1844 studerte han i Roma ved Propagandakollegiet.

### Prest
Han ble ordinert til prest av kardinal Giacomo Filippo Fransoni. Han ble inkardinert i Cincinnati bispedømme, hvor han tjenestegjorde pastoralt de neste tretten årene.
### Koadjutorbiskop av Philadelphia
Den 9. januar 1857 ble han utnevnt til koadjutorbiskop av sitt hjemby Philadelphia. Han fikk deretter titulærbiskopstolen *Antigonea*. Han ble bispeviet den 24. april 1857 av erkebiskop John Baptist Purcell. av Cincinnati i Ohio; medkonsekrerende var John Nepomucene Neumann C.Ss.R., biskop av Philadelphia, og Richard Vincent Whelan, biskop av Wheeling. 

Fra begynnelsen av sitt arbeid i Philadelphia var han ansvarlig som kvalifisert spesialist for bispedømmets finanser.

### Biskop av Philadelphia
Han overtok arvefølgen uventet den 5. januar 1860, etter biskop John Nepomucene Neumanns (senere helgenkåret) plutselige død. Under hans regjeringstid ble en ny katedral bygget, og bispedømmeseminaret St. Charles Borromeo flyttet til et nytt sted etter at biskopen kjøpte land i Overbrook.

### Erkebiskop av Philadelphia
I løpet av hans periode ble tre nye bispedømmer opprettet i Pennsylvania og Delaware (Harrisburg, Scranton og Wilmington), noe som bidro til at Philadelphias bispedømme ble opphøyet til rang av metropolitanerkebispedømme. Dette skjedde den 12. februar 1875. Biskop Wood ble dermed den første metropolitanerkeebiskopen av Philadelphia. Han mottok palliet den 17. juni 1875 fra den amerikanske primas, James Roosevelt Bayley, erkebiskop av Baltimore. 

Etter sin død ble han gravlagt i Peter og Paul' erkekatedral.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Benedict Joseph Flaget, P.S.S. (1763-1850) *1810
* Erkebiskop James Whitfield (1770-1834) *1828 
* Biskop John Baptist Purcell (1800-1883) *1833
* Erkebiskop *James Frederick Wood* (1813-1883) *1857

## Referanser